# Meritxell Budó

Meritxell Budó i Pla (Bartzelona, 1969ko martxoaren 8a) Kataluniako politikari katalana da. Farmazian lizentziatua eta farmazia-industrian eta parafarmazian masterduna, bere lan-historiala farmazia-industriara eta industria horretako zuzendaritzarekin egon da erlazionaturik. 2019ko maiatzaren 24tik aurrera, gainera, Elsa Artadi-ren trukean, lehendakaritza-kontseilari eta Governaren bozeramaile izan zen izendatua, Quim Torra-ren gobernukide modura.

## Biografia
### Lehen urteak

Budó 1976ko abuztuaren 19an jaio zen, Bartzelonan (Katalunia). La Garrigan bizitakoa, 6 urte zituenetik, farmazian graduatua da, Bartzelonako Unibertsitatearen eskutik. Halaber, CESIFean (Farmazia-Industriako Goi Mailako Ikasketen Zentrua) farmazia-industrian masterduna da ere.
2002. urtean Kataluniako Konbergentzia Demokratikoaren (CDC) kide bilakatu zen.

### Karrera politikoa

Budók albaitarientzako farmazia-industrian egiten zuen lan, industria jakin bateko teknikari-zuzendari modura.
2003ko Udal-Hauteskundeetan, Budó Konbergentzia eta Batasuneko (CiU) hauteskunde-koalizioaren zerrendaren zortzigarren postuan agertu zen, La Garriga hirian. Halere, koalizioak soilik bost eserleku lortu zituenez, La Garrigako Udalean, ez zen hautatua izan. Hala ere, 2006an eta eserleku-aldaketa baten ondorioz, zinegotzi-eserlekua eskuratu zuen. 2007ko Udal-Hauteskundeetan, berriro ere, hautatua izan zen, CiUren zerrendaburu modura aurkeztuz. Gainera, Alderdi Popularraren (PP) oniritziarekin, La Garrigako alkate inbestitua izan zen Budó. 2008ko martxorarte izan zen alkate, Neus Bulbena-k bere postua eskuratu zuen arte. 2011ko Udal-Hauteskundeetan hirugarren aldiz izan zen hautatua La Garrigako zinegotzi modura, bigarrenez hiriko alkate bilakatuz; kasu honetan, Acord Independentista per La Garriga-Acord Municipal izeneko plataforma munizipalistaren oniritziarekin. 2015ean, laugarrenez, bertako zinegotzi eta, hirugarrenez, alkate izan zen berrautatua.
Halaber, Budó Bartzelonako Diputazioaren kide izan zen 2015eko uztailaren eta 2019ko martxoaren artean. Gainera, Vallès Orientaleko Batzarraren kontseilari izan zen ere 2011–15 tartean. 2012–17 artean Kataluniako Kooperazio-Fondoaren lehendakaria izandakoa, La Garrigako CDC-buru izan zen 2004tik 2012raino. Era berean, 2018ko uztailetik aurrera, Kataluniako Europar Alderdi Demokrataren (PDeCAT) Exekutiba Nazionalaren kide izan zen ere, bai eta Errepublikarako Kontseiluaren kide fundatzaileetako bat. La Transició Nacional liburuaren koegilea da ere (Malhivern, 2012).
2017ko Kataluniako Hauteskundeetan, Junts per Catalunyako (JxC) zerrendetan, Bartzelonako barrutian, 32. postuan agertu zen. Haatik, koalizioak soilik 17 eserleku lortu zituen probintzia horretatik, zerrendakide ez-hautatua bilakatuz. 2019ko martxoan, Quim Torra Lehendakariaren eskutik, Lehendakaritza Sailburuaren buru eta Gobernuaren bozeramaile izan zen izendatua, Elsa Artadi-ren trukean. Inbestidura, Kataluniako Generalitatearen Jauregian ospatu zen, 2019ko maiatzaren 29an.
2020ko uztailean, Budó sortu berria zen Junts per Catalunya (Junts) alderdi politikoaren kide bihurtu zen, PDeCATeko militantzia urte bereko abuztuaren 31ean utziz. Crida Nacional per la República-ko (CNxR) kidea izan zen ere, egun Juntsen parte dena.

### Bizitza pertsonala

Seme gazte bat dauka, Ignasi izenekoa.

## Hauteskunde-historia

Meritxell Budóren hauteskunde-historia :
| Hauteskundeak | Barrutia | Alderdia | Koalizioa | # | Emaitza |
| 2003 | La Garriga | Kataluniako Konbergentzia Demokratikoa (CDC) | Konbergentzia eta Batasuna (CiU) | 8 | Hautatua |
| 2007 | La Garriga | Kataluniako Konbergentzia Demokratikoa (CDC) | Konbergentzia eta Batasuna (CiU) | 1 | Hautatua |
| 2011 | La Garriga | Kataluniako Konbergentzia Demokratikoa (CDC) | Konbergentzia eta Batasuna (CiU) | 1 | Hautatua |
| 2015 | La Garriga | Kataluniako Konbergentzia Demokratikoa (CDC) | Konbergentzia eta Batasuna (CiU) | 1 | Hautatua |
| 2017 | Bartzelona | Kataluniako Europar Alderdi Demokrata (PDeCAT) | Junts per Catalunya (JxC) | 32 | Ez-hautatua |

## Erreferentziak

* 1 2 «Meritxell Budó Pla - La Diputació - Diputació de Barcelona» www.diba.cat (Noiz kontsultatua: 2020-08-28).
* ↑ (Katalanez) «Resultats i fitxa» Diari Oficial de la Generalitat de Catalunya (Noiz kontsultatua: 2020-08-28).
* 1 2 3 4 5 6 7 8 «Dades biogràfiques - Ajuntament de la Garriga» web.archive.org 2018-10-23 (Noiz kontsultatua: 2020-09-04).
* ↑ «Meritxell Budó, l'esponja i la vara de comandament» cat.elpais.com (Noiz kontsultatua: 2020-09-04).
* 1 2 3 «Alcaldes i alcaldesses del Vallès Oriental (des de 1901 fins a l'actualitat)» www.alcaldesialcaldessesdelvallesoriental.net (Noiz kontsultatua: 2020-09-04).
* 1 2 3 4 5 6 «Wayback Machine» web.archive.org 2019-03-26 (Noiz kontsultatua: 2020-09-04).
* 1 2 (Katalanez) «Meritxell Budó és proclamada candidata de CiU per la Garriga» somVallès (Noiz kontsultatua: 2020-09-04).
* 1 2 (Gaztelaniaz) «Torra firma los nombramientos de las nuevas conselleras Budó y Vilallonga» La Vanguardia 2019-03-24 (Noiz kontsultatua: 2020-09-04).
* ↑ (Gaztelaniaz) EFE. (2019-03-19). «Meritxell Budó sustituirá a Elsa Artadi como consellera de la Presidencia» El Diario (Noiz kontsultatua: 2020-09-04).
* 1 2 http://politiquesdigitals.gencat.cat/web/.content/funcio_publica/documents/acces_a_la_funcio_publica/documents_amb_dades_personals/arxius_amb_dades_personals/mu2003_bopb_20030429_can1.pdf%5B%5D
* 1 2 3 4 5 6 7 8 «Consulta de resultados electorales. Ministerio del Interior» www.infoelectoral.mir.es (Noiz kontsultatua: 2020-09-04).
* 1 2 https://bop.diba.cat/temp/04_07099a29999.pdf%5B%5D
* ↑ «Consulta de dades - municat» aplicacions.municat.gencat.cat (Noiz kontsultatua: 2020-09-04).
* 1 2 https://bop.diba.cat/temp/04_062011002059.pdf
* 1 2 https://bop.diba.cat/temp/04_062015000534.pdf
* 1 2 https://boe.es/boe/dias/2017/11/19/pdfs/BOE-A-2017-13305.pdf
* 1 2 «Composició del Parlament - Resultats provisionals - Eleccions al Parlament de Catalunya 2017» web.archive.org 2017-12-22 (Noiz kontsultatua: 2020-09-04).
* ↑ (Katalanez) Padilla, Toni.. «Torra firma el nomenament de les noves conselleres de Presidència i de Cultura» Ara.cat (Noiz kontsultatua: 2020-09-04).
* ↑ https://portaldogc.gencat.cat/utilsEADOP/PDF/7838/1734109.pdf
* ↑ (Ingelesez) Terol, Alan Ruiz. «New presidency and culture ministers sworn in» www.catalannews.com (Noiz kontsultatua: 2020-09-04).
* ↑ (Gaztelaniaz) Piñol, Àngels. (2019-03-25). «Torra afirma que el juicio muestra una “represión impresentable” en un Estado europeo» El País ISSN 1134-6582. (Noiz kontsultatua: 2020-09-04).
* ↑ (Katalanez) NacióDigital. «El PDECat certifica la divisió amb Puigdemont a les portes de la fundació de JxCat | NacióDigital» www.naciodigital.cat (Noiz kontsultatua: 2020-09-04).
* ↑ (Gaztelaniaz) «Los consejeros Budó, Calvet, Puigneró y Buch también dejan PDECat» Crónica Global (Noiz kontsultatua: 2020-09-04).
* ↑ https://twitter.com/meritxellbudo/status/1300400768441348096
* ↑ (Gaztelaniaz) «Meritxell Budó, una experta en farmacia para el Govern» La Vanguardia 2019-03-30 (Noiz kontsultatua: 2020-09-04).
* ↑ «Meritxell Budó ja és consellera de la Presidència» el9nou.cat (Noiz kontsultatua: 2020-09-04).
* Datuak: Q14039842
* Multimedia: Meritxell Budó / Q14039842